Peseta

La peseta foi una moneda española de cursu llegal n'España y Andorra (nesta cabera, xunta'l francu francés) dende'l 19 d'ochobre de 1868 fasta'l 31 d'avientu de 2001, dixebrábase en cien céntimos.

La peseta yera la forma popular cola que se denominaben los cuatro reales del bellón o los dos reales de plata, ye mui posible que'l términu peseta viniere de la pallabra catalana peceta (piecina), diminutivu de peça, nome col que se conocíen dende'l sieglu XV a delles monedes de plata.

El 19 d'ochobre de 1868, el ministru de Facienda del Gobiernu provisional del Xeneral Serrano, Laureano Figuerola, robló'l decretu pol que s'implantaba la peseta como unidá monetaria d'España, al mesmu tiempu qu'entraba en vigor oficialmente'l sistema métricu. La primera peseta foi alcuñada en 1869.

La peseta abréviase pta, ye incorreuta l'abreviación pts pal plural.

La peseta foi substituyía pol euru nel añu 1999 nos mercaos de divises. El 1 de xineru de 2002 l'euru (€) entró en circulación xunto cola peseta. El 1 de marzu de 2002 la peseta dexó de ser una moneda de cursu llegal n'España y Andorra, aínda qu'esistere'l compromisu oficial del Bancu d'España de camudar el so importe n'euros ensin importar la data, el cambiu oficial únicu establecíu: 1 euru = 166,386pta, col redondéu correspondiente al tercer decimal.

 Referencies 

 Enllaces esternos 

Categoría:Monedes d'España
Categoría:Economía d'España
Categoría:Monedes d'Andorra